Collectio XIII librorum
Collectio XIII librorum (Vat. lat. 1361), ut haec collectio iuris canonici nunc communiter nominatur, inter 1133 et 1137 confecta est. Cuius compilator ignotus, qui fortasse monachus regionis Almianae (Italiane Bergamo) erat, maxime e recensione A' collectionis canonum Anselmi episcopi Lucensis hausit, ut Collectio XIII librorum plerumque recensio collectionis canonum Anselmi considerari posset. Inter fontes formales Panormia Ivonis episcopi Carnotensis et Sententiae magistri A. quoque consideranda sunt.